**Likumprojekta “Grozījumi Uzņēmumu ienākuma nodokļa likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Mērķis nodrošināt Ministru kabineta 2019. gada 29. janvāra sēdes protokola Nr. 4 24.§ 2. un 3. punkta izpildi, t.i. Latvijas gatavību Apvienotās Karalistes izstāšanās no Eiropas Savienības *(Brexit)* radītajām sekām.  Finanšu ministrija ir identificējusi, ka sakarā ar *Brexit* nepieciešami tehniski grozījumi Uzņēmumu ienākuma nodokļa likumā (turpmāk - likums), izslēdzot atsauces uz Apvienoto Karalisti likuma 1. un 2. pielikumā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2019. gada 29. janvāra sēdes protokola Nr. 4 24.§ 2. un 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija saistībā ar *Brexit* radītajām sekām (procesi Apvienotajā Karalistē, Eiropas Savienībā, Latvijā) detalizēti aprakstīta Ministru kabineta 2019. gada 29. janvāra sēdē pieņemtajā zināšanai dokumentā “Informatīvais ziņojums "Par Latvijas gatavību Apvienotās Karalistes izstāšanās no Eiropas Savienības *(Brexit)* radītajām sekām” (TA-134-IP; prot. Nr. 4 24.§).  Finanšu ministrija ir identificējusi, ka sakarā ar *Brexit* nepieciešami šādi tehniski grozījumi: izslēgt atsauces uz Apvienoto Karalisti Uzņēmumu ienākuma nodokļa likuma 1. pielikumā “Eiropas Savienības dalībvalstu sabiedrības, uz kurām attiecināma šā likuma 1. panta astoņpadsmitā daļa, un šo sabiedrību veidam atbilstošā termina oriģinālforma dalībvalstu tiesību aktos” un 2. pielikumā “Eiropas Savienības dalībvalstu sabiedrību ienākuma nodokļi, uz kuru maksātājiem attiecināma šā likuma 1. panta astoņpadsmitā daļa, un šo nodokļu veidiem atbilstošā termina oriģinālforma dalībvalstu tiesību aktos”.  Uz šo brīdi Finanšu ministrijas rīcībā nav norādes par iespējamu Eiropas Savienības vienotu nostāju attiecībā uz Apvienoto Karalisti *Brexit* gadījumā (piem., grozījumiem direktīvās, izņemot atsauci uz Apvienoto Karalisti). Nepieciešamības gadījumā likumprojekts tiks attiecīgi precizēts, to apstiprinot Saeimā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību aktu projekta ietekme uz spēkā esošo tiesību normu sistēmu** |
| Projekts šo jomu neskar |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Informācija par Eiropas Savienības tiesību aktu normām, ko pēc 2019. gada 29. marta paredzēts attiecināt uz trešo valsti (Apvienoto Karalisti), un par projekta normu atbilstību šīm Eiropas Savienības tiesību normām. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav | | |
| **1.tabula**  **Tiesību akta projekta atbilstība ES tiesību aktiem** | | | | | |
| **Attiecīgā ES tiesību akta datums, numurs un nosaukums** | | **Padomes 2016.gada 12.jūlija direktīvas 2016/1164/ES, ar ko paredz noteikumus tādas nodokļu apiešanas prakses novēršanai, kas tieši iespaido iekšējā tirgus darbību normas** | | | |
| **A** | | **B** | | **C** | **D** |
| Direktīvas 4.pants | | Uzņēmumu ienākuma nodokļa likuma 10.pants | | Pārņemts pilnībā | Nacionālais tiesību akts neparedz stingrākas prasības. |
| Direktīvas 6.pants | | Uzņēmumu ienākuma nodokļa likuma 6.panta piektais punkts | | Pārņemts pilnībā | Nacionālais tiesību akts neparedz stingrākas prasības. |
| Direktīvas 2016/1164 7.panta:   1. pirmās daļas “a” apakšpunkts 2. otrās daļas “b” apakšpunkts; 3. ceturtās daļas “a” apakšpunkts. | | Likuma 6.1 panta:   1. pirmā, otrā un trešā daļa; 2. pirmā, otrā un septītā daļa; 3. astotā un devītā daļa; | | Pārņemts pilnībā | Nacionālais tiesību akts neparedz stingrākas prasības. |
| Direktīvas 2016/1164 8.panta:   1. otrā daļa; 2. trešā daļa; 3. ceturtā daļa; 4. sestā un septītā daļa. | | Uzņēmumu ienākuma nodokļa likuma 6.1 panta:   1. pirmā un otrā daļa; 2. sestā daļa; 3. piektā daļa; 4. desmitā daļa. | | Pārņemts pilnībā | Nacionālais tiesību akts neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāropolitiku) projektiem | | Projekts šo jomu neskar. | | | |
| Cita informācija | | Nav | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | |
| Projekts šo jomu neskar. | | | | | |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs Jānis Reirs

Ozola, 67083898

Iveta.Ozola@fm.gov.lv